Thomas Dybdahl
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Thomas Dybdahl er en norsk sanger, musiker (gitar, keyboard) og komponist i en til dels intim, melankolsk og minimalistisk popstil. Han ble først kjent som gitarist i Stavanger-bandet Quadraphonics.
Han debuterte som soloartist med albumet That Great October Sound (2002), som innbrakte ham Spellemannprisen for beste popsolist. Oppfølgeren Stray Dogs (2003) høstet også ros fra kritikerne, og med One Day You'll Dance for Me, New York City (2004) fullførte han sin såkalte oktobertrilogi.I likhet med forgjengeren gikk Science (2006, Spellemannprisen) og Waiting For That One Clear Moment (2010) til topps på VG-lista. I 2013 kom What's Left Is Forever, som ble nominert til en Grammypris. Samme år lagde han musikken til filmen Eventyrland. Han ble nominert til Amandaprisen for musikken til Now It's Dark (2018).Ep-en Thomas Dybdahl & In The Country (2015) er et samarbeid med jazzbandet In The Country. I 2016 kom ep-en History, som er et samarbeid med artisten Coucheron. Året etter utga Dybdahl fullengderen The Great Plains. Han fulgte opp med All These Things i 2018 og Fever i 2020. For sin musikk til filmen Tottori! Sommeren vi var alene (2020) vant han Amandaprisen.Dybdahl har også nådd Topp 10 med singlen Rain Down On me (2003) og samleplata En samling (2009). Som medlem av supergruppa The National Bank hadde han stor suksess med albumene The National Bank (2004) og Come On Over To The Other Side (2008). Les mer i Store norske leksikon popmusikk musikk Eksterne lenker Thomas Dybdahl